als_Latn dik_Latn sag_Latn
Edhe Lirim Demiri ka dëshmuar në seancën e sotme gjyqësore. Ai ka thënë nuk ka qenë i armatosur.
“Kam qenë në vendngjarje, për atë në rroba kam dalë pozitiv, pa poseduar armë”, është përgjigjur Demiri, në pyetjen se pse në rroba testi për barot i ka dalë pozitiv, ndërkaq në trup nuk ka pasur.
Ai ka treguar edhe si është planifikuar të dukej konferenca që është dashur të mbahej për Marrëveshjen e Ohrit nga “grupi i Kumanovës”.
“Duhej të ishim si figura. Më thanë se do të vinë gazetar, përfaqësues të OSBE-së, ku do të merremi vesh për Marrëveshjen e Ohrit. Pyeta kush është kryesori, më thanë asnjëri prej neve, por në Kumanovë na presin Mirsad Ndrecaj dhe Beg Rizaj”, deklaroi Demiri.
Në pyetjen e prokurorit: Pse konferencë me uniformë? “Për t’u bë më interesant”, u përgjigj Demiri.
“Ta kisha ditur se do të ndodhë diçka e tillë. Sikur ta kisha ditur nuk do të më kishte zënë as Amerika”, tha mes tjerash Demiri.
als_Latn als_Latn als_Latn als_Latn als_Latn als_Latn